  Анжелика Тихонова корреспондент Грак ёрос лыдӟетъюртын Ашальчи Оки нимо ёрос премиез басьтӥсьёсты сӥё-дано пусйизы. Со сярысь «ВКонтакте» мерлыко вотэсысь бамаз Грак ёрослэн тӧроез Виктор Белов ивортэ. 2019-тӥ арын премилэн лауреатъёсыз луизы мер ужен вырись Ольга Крестьянинова, ёросысь Нылкышно кенешлэн тӧроез Елена Цыплёнкова но ёросысь Ужысь но ожысь, ожгар кужымъёсысь но катрадлыкез утись ёзэтъёсысь ветеранъёслэн кенешсылэн тӧроез Фаина Белова. Премиез Грак ёросын вордӥськем нырысетӥ удмурт нылкышно кылбурчилэсь, Удмуртиысь дано эмчилэсь Лина Векшиналэсь (Ашальчи Оки) вордӥськем нуналзэ пусъён улсын арлы быдэ сёто. Данъетэн ёросэз азинтон, лулчеберетэз, сям-йылолъёсты утён но улӟытон понна тыршись, мер ужен мыло-кыдо вырись нылкышноосты, адӟем карымон анайёсты пусъё.   Тодэ вайытом, Удмурт егитъёслэн «Шунды» огазеяськонзы кык коркакузёос сярысь выль удмурт мультфильмъёс поттӥз. Тегъёс: Мерлык Лулчеберет Удмуртия АшальчиОки Грак  